Document ID: 32007R0921

ΚΑΝΟΝΙΣΜΌΣ (ΕΚ) αριθ. 921/2007 ΤΗΣ ΕΠΙΤΡΟΠΉΣ
της 1ης Αυγούστου 2007
για τη θέσπιση παρέκκλισης από τον κανονισμό (ΕΚ) αριθ. 1535/2003, για την περίοδο εμπορίας 2007/2008, όσον αφορά την καταληκτική ημερομηνία υπογραφής συμβάσεων για τομάτες που προορίζονται για μεταποίηση στη Βουλγαρία και τη Ρουμανία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη προσχώρησης της Βουλγαρίας και της Ρουμανίας,
την πράξη προσχώρησης της Βουλγαρίας και της Ρουμανίας, και ιδίως το άρθρο 41 πρώτο εδάφιο,
Εκτιμώντας τα ακόλουθα:
(1)
Είναι σκόπιμο να ληφθούν μεταβατικά μέτρα που θα επιτρέψουν στους παραγωγούς και στους μεταποιητές της Βουλγαρίας και της Ρουμανίας να επωφεληθούν από τις διατάξεις του κανονισμού (ΕΚ) αριθ. 2201/96 του Συμβουλίου, της 28ης Οκτωβρίου 1996, για την κοινή οργάνωση αγοράς στον τομέα των μεταποιημένων προϊόντων με βάση τα οπωροκηπευτικά (1).
(2)
Κατ’ εφαρμογή του κανονισμού (ΕΚ) αριθ. 1535/2003 της Επιτροπής, της 29ης Αυγούστου 2003, με αντικείμενο λεπτομέρειες εφαρμογής του κανονισμού (ΕΚ) αριθ. 2201/96 του Συμβουλίου όσον αφορά το καθεστώς ενίσχυσης στον τομέα των μεταποιημένων προϊόντων με βάση τα οπωροκηπευτικά (2), στην περίπτωση των τοματών, οι συμβάσεις πρέπει να υπογραφούν πριν από τις 15 Φεβρουαρίου μεταξύ των εγκεκριμένων από τις αρμόδιες αρχές μεταποιητών και των αναγνωρισμένων ή προαναγνωρισμένων οργανώσεων παραγωγών. Είναι σκόπιμο να προβλεφθεί παρέκκλιση μόνο για την περίοδο εμπορίας 2007/2008 από το χρονοδιάγραμμα για την υπογραφή των συμβάσεων που θεσπίζεται στον κανονισμό (ΕΚ) αριθ. 1535/2003. Σε αντίθετη περίπτωση, και ιδίως όσον αφορά τις τομάτες, τα ενδιαφερόμενα μέρη δεν θα είναι σε θέση να συμμετάσχουν στο καθεστώς ενίσχυσης που προβλέπεται από τον κανονισμό (ΕΚ) αριθ. 2201/96 για την τρέχουσα περίοδο εμπορίας.
(3)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση τα οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 6 παράγραφος 1 στοιχείο α) του κανονισμού (ΕΚ) αριθ. 1535/2003, στην περίπτωση των τοματών, μόνο όσον αφορά τη Βουλγαρία και τη Ρουμανία και κατά τη διάρκεια της περιόδου εμπορίας 2007/2008, οι συμβάσεις μεταξύ των οργανώσεων παραγωγών κατά την έννοια του άρθρου 1 παράγραφος 1 στοιχείο α) του εν λόγω κανονισμού και των εγκεκριμένων μεταποιητών θα είναι δυνατόν να υπογραφούν το αργότερο στις 31 Ιουλίου 2007 και τουλάχιστον δέκα ημέρες πριν από την έναρξη των συμβατικών παραδόσεων.
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Αυγούστου 2007.

Labels: 11
17
5
18
15